Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2820/98 για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1999 έως τις 31 Δεκεμβρίου 2001 ώστε να συμπεριληφθεί η Σενεγάλη στον κατάλογο χωρών που επωφελούνται από το πρόγραμμα ειδικής στήριξης για τις λιγότερο ανεπτυγμένες χώρες

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (ΕΚ) αριθ. 2820/98 του Συμβουλίου της 21ης Δεκεμβρίου 1998 για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1999 έως τις 31 Δεκεμβρίου 2001 [1], όπως τροποποιήθηκε τελευταία από τον κανονισμό (ΕΚ) αριθ. 416/2001 [2] του Συμβουλίου, προβλέπει πιο ευνοϊκή δασμολογική μεταχείριση για τις Λιγότερο Ανεπτυγμένες Χώρες που απαριθμούνται στο παράρτημα IV.

[1] ΕΕ L 357, 30.12.1998, σ.1.

[2] ΕΕ L 60, 1.3.2001, σ. 43.

Μετά την τελευταία τριετή επανεξέταση από το Οικονομικό και Κοινωνικό Συμβούλιο των Ηνωμένων Εθνών το 2001 του καταλόγου των λιγότερο ανεπτυγμένων χωρών, προστέθηκε η Σενεγάλη σ'αυτόν τον κατάλογο, με απόφαση της Γενικής Συνέλευσης των ΗΕ της 12ης Απριλίου 2001.

Επειδή η ειδική συμφωνία στήριξης για τις Λιγότερο Ανεπτυγμένες Χώρες στο πλαίσιο του πολυετούς συστήματος γενικευμένων δασμολογικών προτιμήσεων πρέπει να ευνοήσει όλες τις χώρες που έχουν καταχωρηθεί και αναγνωρισθεί από τα Ηνωμένα Έθνη ως Λιγότερο Ανεπτυγμένες Χώρες, το όφελος αυτής της συμφωνίας πρέπει να επεκταθεί στη Σενεγάλη.

Είναι επομένως σκόπιμο να τροποποιηθεί ανάλογα ο κανονισμός (ΕΚ) αριθ. 2820/98 και να τεθεί πάραυτα σε ισχύ αυτός ο κανονισμός τροποποίησης.

2001/0285 (ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2820/98 για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1999 έως τις 31 Δεκεμβρίου 2001 ώστε να συμπεριληφθεί η Σενεγάλη στον κατάλογο χωρών που επωφελούνται από το πρόγραμμα ειδικής στήριξης για τις λιγότερο ανεπτυγμένες χώρες

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

Τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 133,

Την πρόταση της Επιτροπής

Εκτιμώντας τα εξής:

(1) Το άρθρο 6 του κανονισμού (ΕΚ) αριθ. 2820/98 του Συμβουλίου της 21ης Δεκεμβρίου 1998 για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1999 έως τις 31 Δεκεμβρίου 2001 [3], όπως τροποποιήθηκε τελευταία από τον κανονισμό (ΕΚ) αριθ. 416/2001 [4] του Συμβουλίου, προβλέπει πιο ευνοϊκή δασμολογική μεταχείριση για τις λιγότερο ανεπτυγμένες χώρες που απαριθμούνται στο παράρτημα IV.

[3] ΕΕ L 357, 30.12.1998, σ.1.

[4] ΕΕ L 60, 1.3.2001, σ. 43.

(2) Μετά την τελευταία τριετή επανεξέταση από το Οικονομικό και Κοινωνικό Συμβούλιο των Ηνωμένων Εθνών το 2001 του καταλόγου των λιγότερο ανεπτυγμένων χωρών, προστέθηκε η Σενεγάλη σ'αυτόν τον κατάλογο, με απόφαση της Γενικής Συνέλευσης των ΗΕ της 12ης Απριλίου 2001. Είναι επομένως σκόπιμο να τροποποιηθεί ανάλογα ο κανονισμός (ΕΚ) αριθ. 2820/98 και να τεθεί πάραυτα σε ισχύ αυτός ο κανονισμός τροποποίησης.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2820/98 τροποποιείται ως εξής:

(α) στο παράρτημα III, μετά την καταχώρηση "SN Σενεγάλη", προστίθεται η αναφορά υποσημείωσης "(2)",

(β) στο παράρτημα IV, παρεμβάλλεται το "SN Σενεγάλη" μετά το "CV Πράσινο Ακρωτήριο".

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος